9 ° 
OBSERVATIONES ZOOLOGICAE. 
Figurae Grewii , Buffonii , Schreberi ita pingunt , ut obliqua truncatura 
aream planam formet, et superior convexa superficies minus descendat , quam 
inferior concava , quod in meis plane est contrarium. 
De maxillaribus dentibus ita Buffonius XII. p. 63 . 
Characterem illis esse peculiarem , et ad basin quasi esse flosculorum 
speciem, qui formantur vitreae substantiae ambitu et trifolio multum assimilari ; 
hanc figuram tanto magis esse expressam et magis regularem , quo magis basis 
(coronam credo intelligi) est attrita : trifolia per paria esse disposita , et basi 
opposita , ita ut duorum trifoliorum se basi contingentium apices positi sint 
ad latera baseos dentis. Duo vel tria paria trifoliorum esse, primis exceptis 
qui posterioribus longe sunt minores. 
Provocat ad slcta Xcademiae Scient. 1762. Memoire sur des os et des 
dents remarquables par leur grandeur. Vid. quoque Bujjon. Supplement, 
Tam. V. 
Horum quidem omnium ego nihil reperio. Quum ex superiori descriptione 
pateat , meos dentes superioris maxillae incisores laniariosque Buffonianis 
vix minores esse , hi maxillares e contrario parvi videntur esse , istorum 
respectu. 
Dentium horum maxillarium tres examinavi. 
Primus , qui minor est , ab apice coronae ad apicem radicis longioris 
habet pollicem unum , lineas undecim , ab apice coronae ad apicem radicis 
brevioris pollicem unum , lineas novem. Latitudo unius pollicis , trium linea- 
rum. Crassities novem linearum. 
De duobus reliquis non facile judicatu est , quinam sit major. Unus lati- 
tudine superat, alter crassitie. 
Secundus , ab apice coronae ad apicem radicis longioris habet pollices 
duos, lineas quatuor; et ad apicem radicis brevioris pollicem unum cum 
lineis octo. Latitudo unius pollicis et quinque linearum. Crassities coronae 
ad radicem breviorem unius pollicis ; et crassities coronae radici longiori 
respondens linearum sex. 
Tertius, ab apice corqnae ad apicem radicis longioris duos pollices, 
quatuor lineas metitur, et ad apicem radicis brevioris unum pollicem, quinque 
lineas. Latitudo unius pollicis, quatuor linearum. Crassities coronae radici 
breviori respondentis unius pollicis ; et crassities coronae radici longiori 
respondentis novem linearum. 
Ex quibus apparet radices esse binas et inaequalis longitudinis. Addo in 
